《司寇临海敬所王公阅视三镇远以图说见遗赋诗》
明代·多炡

一望重关塞草枯，主恩持节视防胡。
九边烽火褰帷净，三镇军声指掌呼。
上谷去天低倚剑，黄河如带稳飞刍。
平收聚落风沙色，并入山阴笔阵图。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。